বাড়িতেই থাকে আদিরা! পুজোয় কেন মেয়েকে নিয়ে আসেন না রানি?

ওয়েব ডেস্ক: মুখার্জি বাড়ির দুর্গাপুজোয় ‘চাঁদের হাট’! রানি-কাজলের বাড়ির দুর্গাপুজোয় (Rani-Kajol House Durga Puja) বলিপাড়ার তারকাদের ভিড় খুবই চেনা ছবি। প্রতি বছরই দুগ্গা দর্শনে সেলেবদের নজরকাড়া সাজ-পোশাকে দেখা যায়। রানি-কাজল তো থাকেনই, এবারে বাঙালি সাজে দেখা গিয়েছিল আলিয়া, প্রিয়াঙ্কাকেও। পুজোতে উপস্থিত ছিলেন রণবীর, অজয় থেকে কাজলের মেয়ে নইসা ও ছেলে যুগও।

তবে পুজোয় স-পরিবারে কাজলকে (Kajol) দেখা গেলেও, দেখা মেলেনি রানি মুখোপাধ্যায়ের কন্যা আদিরার (Rani and Aditya Daughter Adira)। রানির মেয়েকে একবার দেখার জন্য মুখিয়ে থাকেন সকলে। উৎসব বলে নয়, অন্যান্য দিনেও রানি তাঁর মেয়েকে জনসমক্ষে আনেন না। মুম্বইয়ের বাড়ির দুর্গাপুজোয় নিজে রোজ থাকলেও, ছোট্ট আদিরাকে বাড়িতেই রেখে আসেন রানি। শুধু আদিরা নয়, স্বামী আদিত্য চোপড়াও যতটা সম্ভব ক্যামেরা থেকে দূরেই থাকেন। কেন পুজোর দিনেও মেয়েকে আড়ালে রাখেন বলি নায়িকা?

আরও পড়ুন: ‘রাজকন্যা’র জন্মদিন, স্ত্রীকে নিয়ে আদুরে পোস্ট শোভনের

সম্প্রতি এক সাক্ষাৎকারে রানি জানিয়েছেন, “আমি এবং আদিত্য দু’জনের কেউই চাই না অযথা সকলের আকর্ষণের কারণ হোক আদিরা। আদিরাকে সব জায়গায় আমরা নিয়ে যাই না। যেখানে সংবাদমাধ্যম ও ক্যামেরা থাকে, সেই জায়গা থেকে আদিরাকে দূরেই রাখি। ও নিজের চেষ্টায় পরিচিতি তৈরি করুক সেটাই চাই। মা, বাবার পরিচিতিতে ও বড় হোক আমি চাই না। তাই কোনও সময়েই ক্যামেরার সামনে আনতে রাজি নই। এটা আমার এবং আদিত্যের যৌথ সিদ্ধান্ত।”

দেখুন অন্য খবর

The post বাড়িতেই থাকে আদিরা! পুজোয় কেন মেয়েকে নিয়ে আসেন না রানি? first appeared on KolkataTV.